'रीडिंग द माइंड इन द आइज' (Reading the Mind in the Eyes) नाम से हुए एक शोध में कहा गया है कि महिलाएं किसी व्यक्ति की आंखों में देखने भर से उस व्यक्ति के विचार और भावनाओं को आसानी से समझ लेती हैं। कैम्ब्रिज यूनिवर्सिटी (Cambridge University) में हुए इस शोध में दुनिया भर के 89000 महिला-पुरुषों को शामिल किया गया। शोध में कहा गया है कि हम सभी में आंखों के द्वारा दिमाग को पढ़ने को काबिलियत होती है, लेकिन महिलाओं में यह काबिलियत पुरुषों के मुकाबले कहीं ज्यादा होती है। साथ ही उनमें कुछ आनुवांशिक बदलाव होते हैं। इस कारण वे पुरुषों की आंखों में देखकर उनके दिमाग को तुरंत पढ़ लेती हैं।